[{"text_idx": "#000001", "text": "Maaeluministeerium saatis ta\u0308na pankadele ja kokkuostjatele po\u0308o\u0308rdumise palvega, et nad seoses erakorraliste ilmastikutingimustega po\u0303llumeeste olukorda ja lepingute ta\u0308itmisse mo\u0303istlikult suhtuksid."}, {"text_idx": "#000002", "text": "\u201eMo\u0303istan nii meie taime- kui ka loomakasvatajate po\u0303uast tingitud keerulist olukorda. Nagu lubatud valmistasime Maaeluministeeriumis ette ning saatsime pankadele ja kokkuostjatele po\u0308o\u0308rdumise palvega leida mo\u0303lemaid pooli rahuldavaid vo\u0303imalusi juhtudeks, kui po\u0303llumajandustootjatega so\u0303lmitud lepingute ta\u0308itmisel esineb takistusi vo\u0303i viivitusi,\u201c u\u0308tles maaeluminister Tarmo Tamm. \u201eSamuti palume mo\u0303istvat suhtumist ja vastutulekut, kui po\u0303llumajandustootjad soovivad olemasolevate lepingutingimuste u\u0308levaatamist.\u201c"}, {"text_idx": "#000003", "text": "Hetkel Euroopa Komisjon seoses po\u0303uaga erakorralise toetuse eraldamise vo\u0303imalust ette na\u0308inud ei ole, kuid Eesti sai Euroopa Komisjonilt erisuse rohestamise no\u0303ude o\u0308kokesa tootmispiirangu no\u0303ude asjus. See vo\u0303imaldab ka nendelt aladelt loomaso\u0308o\u0308ta varuda ja seela\u0308bi loomaso\u0308o\u0308da varumisbaasi laiendada."}, {"text_idx": "#000004", "text": "\u201eSamuti aitavad praegust olukorda osaliselt leevendada sellel aastal suurenevad po\u0303llumajandustootjate otsetoetused. Eelmise aastaga vo\u0303rreldes suurenevad otsetoetused ligikaudu 10 miljoni euro vo\u0303rra ja kokku maksame otsetoetustena va\u0308lja 133,94 miljonit eurot. Lisaks ja\u0308tkab valitsus oma lubaduse ta\u0308itmist ja maksab ka sel aastal riigieelarvest ta\u0308ismahus ehk 18,4 miljonit eurot u\u0308leminekutoetusi,\u201c so\u0303nas maaeluminister Tarmo Tamm."}, {"text_idx": "#000005", "text": "Esmaspa\u0308eval koguneb erakorralisele istungile Riigikogu maaelukomisjon, kes koos maaeluminister Tarmo Tamme ja po\u0303llumajandussektori esindajatega arutab po\u0303uast tekkinud olukorda po\u0303llumajandussektoris ja vo\u0303imalikke lahendusi."}, {"text_idx": "#000006", "text": "Po\u0303llumajandus on riigi jaoks strateegiline sektor, mis tagab meie toidutootmise ning mille puhul peab arvestama selle tootmistsu\u0308kli eripa\u0308radega. \u201eRiigi poolt na\u0308eme, et po\u0303llumajandus on ka tulevikus oluline majandusvaldkond, mille pikaajalised tulevikuva\u0308ljavaated on positiivsed. Meie taime- ja loomakasvatajad on hoolimata keerulistest aegadest ja\u0308rjest efektiivsemad. La\u0308hiaastatel aitab po\u0303llumeeste konkurentsipositsiooni parandada muuhulgas otsetoetuste kasv, mis peaks ja\u0308tkuma ka ja\u0308rgmisel EL eelarveperioodil,\u201c lisas minister Tamm."}, {"text_idx": "#000007", "text": "Selle aasta kevad ja suvi on olnud erakordselt soe ja kuiv. Sademetevaene ilm on mo\u0303jutanud"}, {"text_idx": "#000008", "text": "taimede kasvu u\u0308le Eesti. Ilmateenistuse andmetel oli keskmine sademete hulk selle aasta mais ligikaudu 60% va\u0308iksem vo\u0303rreldes pikaajalise keskmisega. Samuti oli keskmine o\u0303hutemperatuur ko\u0303rgem kui tavaliselt ja pa\u0308ikesepaistelisi tunde tavapa\u0308rasest kuni 48% rohkem."}, {"text_idx": "#000009", "text": "VTA: Sigade Aafrika katku oht ei ole meie metsadest kadunud"}, {"text_idx": "#000011", "text": "PRIA poolt makstavad aasta suurimad toetusrahad jo\u0303uavad jo\u0303uludeks klientideni"}, {"text_idx": "#000013", "text": "Po\u0303llumajandusliku tegevusega alustava noore ettevo\u0303tja toetust taotleb 177 noort ettevo\u0303tjat"}, {"text_idx": "#000014", "text": "Ettevo\u0303tjad saavad Eesti maaelu arengukava 2014-2020 rahastamisvahendi sihtfondi tagasilaekunud raha taas kasutada"}]